Uitgawe 2: 21 Januarie 2019
Leuse/Tema vir 2019: Dankbaarheid!
Uitgawe 2 - 21 Januarie 2019
Ek wil baie dankie sê vir elke graad 8-leerder se positiewe inskakeling by Overvaal. Dankie aan elke ouer wat dit vir hulle kinders moontlik maak om die aktiwiteite by te woon.
Sterkte met die atletiekoefeninge die week. Ons neem Vrydag in Klerksdorp deel aan die Schoonspruit-byeenkoms.
"Ek is tot alles in staat deur Christus Jesus wat my krag gee."
'n Graad 12-inligtingsaand vind plaas op Woensdag, 23 Januarie 2019 om 18:30 in die skoolsaal. Ons versoek asseblief dat alle graad 12-leerders sowel as hulle ouers die uiters belangrike vergadering sal bywoon. Graad 12-leerders moet die vergadering in skoolklere bywoon.
Graad 12-leerders wat voor einde April 2019 18 jaar oud gaan wees, moet asseblief onthou om hierdie naweek te registreer vir die 2019 verkiesing. Neem jou ID-dokument en bewys van adres saam.
Die ATKV-debatkompetisie vind plaas op 8 – 10 Mei 2019 by Helpmekaar Kollege in Johannesburg.
Leerders wat belangstel om deel te neem aan die kompetisie, moet mnr. Benson gaan spreek.
Onderwerpe vir die debat:
Juniors: Alle uitheemse bome in Suid-Afrika behoort / behoort nie gesloop te word /
Seniors: Suid-Afrika behoort / behoort nie sy kulturele erfenis te verwyder om nasiebou te bevorder / nie.
Kennisgewing van 'n nominasie – en verkiesingsvergadering vir die verkiesing van een ouerlid vir die beheerliggaam
Datum: 12 Februarie 2019
Nominasievorms is by die algemene kantoor beskikbaar.
Sanggroep van Interhoër
Alle leerders wat die Interhoër bywoon as deel van die sanggroep van Hoërskool Overvaal, oefen Maandae tot Donderdae van 14:00 tot 15:00 op die pawiljoene.
Ons wil vriendelik versoek dat alle ouers asseblief hulle kinders se hare deeglik ondersoek en indien u afkom op enige kopluise of nete, u asseblief sonder versuim die nodige behandeling sal toepas.
Enige navrae kan gerig word aan mev. Louisa Pretorius per whatsappboodskap by 081 546 6143. Ruil van skoolbaadjies, rompe en hemde sal waardeer word. Skenkings van klere sal hoog op prys gestel word.
Proewe sal op Donderdag, 21 Februarie 2019 plaasvind.
Leerders moet in groepies saamwerk om 'n dansie uit te werk. Die volgende bewegings is 'n vereiste in die dansie:
Die dansie móét bogenoemde, sowel as 'n waagtoertjie, insluit. Dit moet ongeveer 1 – 2 minute lank wees. Gee name op by mev. Pretorius.
Liefdadigheidsaksies begin binnekort. Leerders sal op hoogte gehou word. Enige skenkings soos klere, ens. sal waardeer word.
Daar is 'n voedingskema by die skool. Indien u belangstel om betrokke te raak, kan u mev. Marietjie Bouwer kontak by 083 277 7783.
Ouers wat deurloop na klasse
Ouers moet ten alle tye aanmeld by die algemene kantoor en mag onder géén omstandighede deurstap na klaskamers nie.
Koop van eet- en drinkgoed deur heining
Neem asseblief kennis dat géén leerder kos of drinkgoed deur die skool se heining mag koop of in ontvangs neem nie. Leerders mag ook nie kitskos of wegneemetes laat aflewer by die skool nie. Die skool het 'n goed toegeruste voedselsorgsentrum, wat die alleenmandaat besit op verkope aan leerders, en daar is 'n wye verskeidenheid van bekostigbare eet- en drinkgoed, wat aan al ons leerders se behoeftes voldoen.
Selfone, Ipods en ander elektroniese toestelle
Geen selfone mag aangeskakel wees in skooltyd nie. Selfone sal gekonfiskeer word indien dit in klastyd gebruik word. Die selfone sal vir 'n tydperk van een maand in die kluis toegesluit voordat dit aan die leerder terug besorg sal word. 'n Boete van R100 kan 24 uur nadat die selfone gekonfiskeer is, betaal word om dit vinniger terug te kry.
Geen Ipods of ander elektroniese toestelle word by die skool toegelaat nie. Dit sal ook gekonfiskeer word.
Leerders moet reeds om 07:25 binne die skoolgronde wees, en om 07:30 in klasverband aangetree wees op die blokke. Dit bly u as ouers se verantwoordelikheid om te verseker dat u kind/ers elke skooldag betyds by die skool is, ongeag of u hulle aflaai by die skool, en of hulle self skool toe stap/ry. Daar sal streng opgetree word vanjaar teen leerders wat laatkom.
Ter wille van u kind se veiligheid, kan slegs ouers of voogde 'n leerder kom afhaal. Indien 'n ouer/voog weens werksomstandighede nie self 'n leerder kan afhaal nie, moet 'n toestemmingsbrief saam met die persoon gestuur word wat die leerder afhaal, of die ouer moet 'n toestemmingsbrief aan ons faks of per e-pos stuur.
Dieselfde reëling geld ongelukkig ook vir die leerders se broers/susters, oupas/oumas en ooms/tannies. Die leerders bly die skool se verantwoordelikheid tot tyd en wyl ons hulle in die sorg van hulle ouers/voogde oorgee. Let wel: Telefoniese toestemming sal nie aanvaar word nie, bloot weens die feit dat ons in staat moet wees om skriftelike bewys van toestemming te kan toon aan die Departement, sou dit nodig wees.
Indien 'n leerder gedurende skoolure siek word, mag hy/sy nie self die ouer skakel nie. Hy/sy moet aanmeld by die algemene kantoor, waarna een van die administratiewe dames die ouer sal skakel en versoek om die leerder te kom haal.
Die leerder sal in die siekekamer gehou word tot tyd en wyl die ouer hom/haar kan afhaal.
Die graad 8-leerders sal op 30 Januarie 2019 om 18:00 'n groentjiekonsert aanbied.
Koste van groentjiekonsertkaartjies:
Skoolleerders - R20
'n DVD van die konsert kan teen R180 elk bestel word by mej. H. Kennedy.
Na afloop van die Groentjiekonsert vind 'n bring-en-braai plaas vir alle nuwe ouers. Die skool voorsien die vure, pap, sous, slaaie en broodjies. Bring asseblief u eie vleis, eetgerei en drinkgoed.
Ons ondervind 'n groot probleem met leerders wat die voorportaal by die algemene kantoor gebruik as 'n deurgang. Dit is veral leerders wat gebruik maak van die parkering voor die administratiewe blok, en leerders wie se busse geparkeer staan voor die administratiewe blok, wat hulle hieraan skuldig maak. Die voorportaal skep die eerste indruk wat besoekers van ons skool kry, en moet dus deurentyd skoon en netjies gehou word. Dit is 'n groot frustrasie om die vloere skoon te hou met leerders wat gedurig daar deur beweeg, soms selfs met modderige en vuil skoene en ook na sportperiode met rugbyskoene aan. Ons vra u dringende samewerking in hierdie verband.
Klerewinkel: ekstra tye in Januarie en Februarie 2019
22 Januarie, Dinsdag: 17:00 – 18:00
24 Januarie, Donderdag: 17:00 – 18:00
26 Januarie, Saterdag: 13:00 – 14:00
29 Januarie, Dinsdag: 17:00 – 18:00
2 Februarie, Saterdag: 13:00 – 14:00
Maandae + Dinsdae + Donderdae 11:00 tot 12:00
LET ASSEBLIEF DAAROP DAT TYE VAN DIE WINKEL AANPAS VOLGENS DIE POUSETYE VAN DIE SKOOL. DIE WINKEL IS DUS MAANDAE + DINSDAE + DONDERDAE OOP WANNEER DIT POUSE IS.
Vir enige navrae: Kontak gerus Michelle - 084 554 9928 of Pierre – 084 529 3299
31 Mnr. A. Coetzer
22 KRUGER FRANCO GR 11/3
23 NOLTE RUCHELLE GR 9/2
24 SCHUTTE PETRONELLA GR 8/4
25 JANSE VAN RENSBURG CARLIA GR 11/4
LIEBENBERG CHARNé GR 12/5
RHEEDER NICOLENE GR 10/4
26 HATTINGH ADRIAAN GR 12/2
27 GROENEWALD MICHAEL GR 8/1
28 BERNHARDT INGE GR 11/1
KRUGER KYLE GR 9/3
VAN DER VELDE DYLAN GR 9/1
29 CONLONG CHANDRé GR 12/1
PRETORIUS CHANé GR 12/1
30 EIGENHUIS JACQUES GR 12/3
HERALIN KRIEKET AKADEMIE
Afrigting deur 'n gekwalifiseerde afrigter met nasionale ondervinding, teen bekostigbare tariewe en vind plaas by Hoërskool Overvaal in Vereeniging op Saterdae tussen 08:00 en 12:00.